Meil on nagu Arktika! Hommikuti on paar korda olnud -32. Aga ma pigem kannatan selle külma välja kui seda jubedat tuult! Lund on meil ka meeletult, see sulab vist tõesti  Jaanipäevaks alles. Taga aias, kus mul on üle pea kõrgused kontpuud, on praegu sama kõrgel lumi. See tähendab siis ca 2m lune kõrgust Käisin nimelt suusatamas ja siis käisin vaatasin ka oma aeda. Jänesed on närinud alumised õunapuu oksad kõik ära, aga loodetavasti ei ole keegi see eest noortele õunapuudele viga teinud!  Päike käib küll juba nii kõrgelt ja soojendab tublisti tuba! Toas tõuseb temperatuur alati 2 kraadi võrra kui päike paistma hakkab. Juba ongi isu panna mõned seemned mulda!  See  aasta tahakski palju ise kasvatada. Muidu olen laisk olnud ja osa taimi ikka turult ostnud, aga see aasta juba muld, seemned ja ind olemas! :D Eks näis, mis sellest jälle lõpuks välja kukub!    Terve talve olen tegelenud ikka käsitööga. Lisaks osalen Käsitööga Tööle projektis ja saan väga palju uusi huvitavaid tehnikaid, nippe ja teadmisi. kevadeks peaksin ja võiksin reaalselt oma firma asutama, aga kas see kõik nii hästi ka lõppeb, eks paistab!    Eks me siis oota sama unistavalt nagu mu koer kevadet edasi ja varsti hakkab kindlasti blogidesse esimesi  kevadlillede pilte tulema! :D Minul on küll juba kevad südames, mis siis, et panen suusad alla ja lähen jälle suusatama, aga ikkagi...........